[{"text_idx": "#000001", "text": "Zamenhofa festo novstila en Au\u0306strio"}, {"text_idx": "#000002", "text": "Je la 17a de decembro 2022 okazis en la Pola Instituto de Vieno denove la memorfesto honore al d-ro Ludoviko L. Zamenhof kaj ties naskig\u0302o je la 15a de decembro 1859 en Bjalistoko. Tiu festo estas jam tradicio tie dum preskau\u0306 duonjarcento, sed interrompig\u0302is dum la du pasintaj jaroj pro la korona pandemio. En 2021 g\u0302i okazis virtuale kun partopreno el 4 kontinentoj, evidente estis tre sukcesa. Tio instigis la estraron de AEF por la pasinta decembro peti la Polan Instituton de Vieno reaperigi la personan arang\u0302on, sed kiel novaj\u0302on inkludi virtualan partoprenon, do efektive hibridan realigon."}, {"text_idx": "#000003", "text": "Nia prezidanto Alfred Heiligenbrunner organizis tiusence la eventon en kontakto kun la nova direktorino de la PI Monika Szmigiel-Turlej. S\u0302i bonvenigis al la arang\u0302o la lokajn kaj retajn gastojn de la festo, kiu enhavis salutojn el diversaj landoj per interreto kaj ankau\u0306 prelegojn ambau\u0306teknike. La teamestro de la Esperantomuzeo de la Au\u0306stria Nacia Biblioteko, Mag. Bernhard Tuider komencis tion per prezento de la aktuala situacio, kiu elstaras pro la transpreno de la historia arkivo de Universala Esperanto-Asocio (el la domo de la Centra Oficejo en Roterdamo) en la posedon de la Esperantomuzeo, do de la Au\u0306stria Nacia Biblioteko."}, {"text_idx": "#000006", "text": "Membro de la Maitzen-familio, kiu vivas nun en Berlino, Sonja, virtuale aperis kun sia vivkunulo Leeron S\u0302alev \u201eLirc\u0302jo\u201c, bonega nova esperantisto, sur la ekrano kaj salutis la Zamenhofan festkunvenon."}, {"text_idx": "#000007", "text": "Okazis ankau\u0306 raportoj pri la movado en Skandinavio, ampleksaj kaj informric\u0302aj, pere de la ekrano kaj tre engag\u0302itaj samideaninoj."}, {"text_idx": "#000008", "text": "Poste la verda komunumo arig\u0302is en la Pola Instituto c\u0302irkau\u0306 la bufedo por refres\u0302igaj mang\u0302oj kaj trinkaj\u0302oj kaj por diskutoj pri la diversaj aspektoj ofertitaj dum tiu unika hibrida arang\u0302o, kiu indas je dau\u0306rigo la postan jaron, do 2023. Tiam kun inkludo de la spertoj pri la teknika realigo de tia arang\u0302o, kiu nepre estas pli defia ol tiu de la pasinteco."}]